Minn L- Imżebbel . . . il- pulċinell ta' Ġeżebel . . . " L- iskop veru tal- kitba tiegħi m' huwiex li ngħid , ' ara inti trid taħsibha b' dan il- mod ' . L- iskop veru tal- kitba tiegħi huwa : ' hawnhekk għandek uħud mill- bosta aspetti importanti ta' dan il- Kożmos straordinarju ; qatt ħsibt li tinkludihom fil- perspettiva filosofika tiegħek ? ' Xogħoli hu tentattiv biex nagħmel wisa' fil- Kożmos għad- dimensjonijiet , livelli , dominji , mewġ , memi , modi , individwi u għall- kulturi kollha , u ħwejjeġ oħra bħal dawn . Għandi regola ġenerali : kulħadd għandu raġun . Nispeċifika : kulħadd - inkluż jien - għandu xi biċċiet importanti ta' verità , u dawn il- biċċiet kollha għandna nonorawhom , ngħożżuhom , u ninkluduhom fi tħaddina iżjed ġentili , wiesa' u ħanina . Lill- Frewdjani ngħidilhom , ' stħarriġtuh il- Buddiżmu ? ' Lill- Buddisti ngħidilhom , ' studjajtuh lil Freud ? ' Lil- liberali ngħidilhom , ' qatt ħsibt dwar kemm huma importanti ċerti ideat konservattivi ? ' U l- bqija , u x' naf jien [ . . . ] Fl- ebda stadju ma qatt għedt : Freud żbaljat , il- Budda żbaljat , il- liberali żbaljati , il- konservattivi żbaljati . Issuġġerejt biss li dawn għandhom raġun , iżda sa ċertu punt . Il- kitbiet kritiċi tiegħi qatt m' attakkaw it- twemmin ċentrali ta' xi dixxiplina - attakkaw biss l- istqarrijiet li dik id- dixxiplina partikulari għandha l- unika verità - u f' das- sens spiss kont iebes . Iżda onestament , nemmen li kull sistema hija essenzjalment valida , iżda sa ċertu punt [ . . . ] U fuq il- ġebla ta' qabri , nispera li xi ħadd jikteb : ' kellu raġun , iżda sa ċertu punt ' . . . " - Ken Wilber NOTA QASIRA : L- awtur ta' dan il- blogg huwa konxju mill- kritika li saret matul dawn l- aħħar snin fil- konfront ta' l- ideat u l- personalità ta' Ken Wilber . F' das- sens , minkejja din il- pubbliċità , l- awtur jixtieq jippreċiża li l- ideat tiegħu mhux neċessarjament dejjem jikkonverġu ma' dawk ta' Wilber jew ma' ta' membri u kontributuri oħrajn ta' l- Integral Institute . Madankollu fil- preżent l- awtur huwa tal- fehma li l- approċċ ġenerali ta' Wilber - jiġifieri l- Filosofija Integrali li tfittex li tgħaqqad it- tradizzjonijiet spiritwali flimkien mal- metodu tax- xjenzi naturali - huwa l- iżjed wieħed ta' fejda fit- tiftixa tagħna għat- tifsira tan- natura aħħarija tal- Kożmos u ta' post il- Bniedem fi ħdanu . Fil- fehma ta' l- awtur , din taf tkun strateġija tabilħaqq sensibbli sabiex id- dinjiet akkademiċi , reliġjużi u xjentifiċi jsibu triqthom 'l barra mill- isqaqien tal- polariżmi egoiċi , assoluti u dogmatiċi li , fil- fehma ta' l- awtur , qegħdin isiru kull ma jmur iżjed rampanti . ( U lil dawk il- qarrejja li minn dan kollu jiġu jitnejku , nissuġġerilhom li għall- inqas ma jonqsux milli jmorru jaraw . Ħuġġieġa Oħra minn L- Imżebbel Ħin : - Rażan , Achille Mizzi Id- drittijiet tal- materjal kollu li jidher f' dan il- blogg huma miżmumin mill- awtur . Il- fehmiet espressi f' dan il- blogg huma ta' l- awtur biss , u m' għandhom ikunu assoċjati ma' l- ebda għaqda jew istituzzjoni li l- awtur jagħmel parti minnha . Fuq kollox , dawn ma jirriflettux il- fehmiet ta' qraba , ħbieb jew kollegi .